Resolució 97/2017, de 28 de març
Administració: Ajuntament de Sant Cugat del Vallès
Accés a un expedient de contractació.
Segons l'article 3.1.a, la LTAIPBG és la Llei aplicable a les entitats que integren l'Administració Local de Catalunya; aquesta categòrica previsió legal preval sense cap mena de dubte sobre la norma o normes que decideixi invocar la persona reclamant, més tenint en compte que l'exercici de dret d'accés a la informació pública no requereix la invocació de cap norma (article 18.2 LTAIPBG); qui determina el règim jurídic aplicable és la Llei i la resta de l'ordenament jurídic, no les apreciacions, preferències o arguments de les parts.
La sol·licitud d'informació de que deriva la present Reclamació hauria sigut estimada presumptament per silenci administratiu, i sols que aquest motiu procediria declarar el dret de l'empresa reclamant a la informació sol·licitada.
A demés, la informació sol·licitada és informació pública, afectada íntegrament o en la seva major part de l'obligació de publicitat activa establerta per la legislació de transparència, en que a demés no s'aprecia que concorrin límits legals, motius que també determinen la necessitat de declarar el dret de la persona reclamant a accedir a la mateixa.
Número d'expedient de la reclamació: 19/2017
A tenor dels antecedents, l'empresa reclamant hauria sol·licitat la informació objecte d'aquesta Reclamació el 30 de novembre de 2015, sense rebre resposta escrita per part de l'Ajuntament; superant amb escreix el termini del mes establert legalment per resoldre aquestes sol·licituds, l'1 de setembre de 2016, en aplicació del previst pels articles 35 i 36 LTAIPBG, l'empresa reclamant, considerant que s'hauria produït silenci administratiu positiu, demana que se li faciliti la informació sol·licitada.
L'article 35 LTAIPBG preveu, efectivament, la regla general del silenci administratiu positiu per a les sol·licituds d'accés a la informació pública que no són resoltes expressament en el termini d'un mes, assenyalant també, no obstant això, que els efectes del silenci serien desestimatoris en cas de concórrer algun límit legal que impedís facilitar la informació sol·licitada.
Tal com s'argumenta en el fonament jurídic següent, no s'aprecia la concurrència de límits legals a l'accés sol·licitat, de manera que s'hauria produït efectivament silenci administratiu positiu.
L'Ajuntament, no obstant això, que coincideix a admetre la producció de silenci administratiu, considera que els seus efectes serien els propis del negatiu, segons l'establert per la LTAIPBGE (que disposa en el seu article 20.4 l'aplicació d'aquesta regla a les sol·licituds d'informació pública), que ha de ser la llei aplicable a aquest cas, ja que va ser la invocada per l'empresa reclamant en formular la seva sol·licitud d'informació.
Aquesta valoració municipal no procedeix en dret.
L'article 3.1.a LTAIPBG disposa que és precisament aquesta la Llei aplicable als ens que integren l'Administració Local de Catalunya, com és el cas de l'Ajuntament de Sant Cugat del Vallés.
Aquesta categòrica previsió legal preval sense cap gènere de dubte sobre la norma o normes que decideixi invocar la persona reclamant, més tenint en compte que l'exercici del dret d'accés a la informació pública no requereix la invocació de cap norma (article 18.2 LTAIPBG).
Qui determina el règim jurídic aplicable és la Llei i la resta de l'ordenament jurídic, no les apreciacions, preferències o arguments de les persones interessades i altres parts.
Per tant, procedeix aplicar la LTAIPBG i, en conseqüència, la regla del silenci administratiu positiu davant la inactivitat administrativa.
La seqüència temporal assenyalada en els paràgrafs anteriors i el que es disposa en els preceptes citats per ells acreditarien l'existència d'una estimació presumpta de la sol·licitud d'informació indicada en l'antecedent 2 i l'incompliment per part de l'Ajuntament de Sant Cugat del Vallès de l'obligació establerta per l'article 36.1 LTAIPBG.
Només per aquests motius procediria declarar el dret de l'empresa reclamant a obtenir la informació sol·licitada.
El que sol·licita l'empresa reclamant és informació relativa a un contracte públic, concretament el corresponent al Servei de transport urbà de viatgers amb autobús adjudicat, pel que sembla, el 1982 al Grup Sarbús, del que se sol·licita còpia dels documents relatius a les modificacions que hagin comportat variació del termini del contracte i en general de la documentació que consti en l'expedient.
El sol·licitat és sens dubte informació pública, doncs es tracta de documents que formen part d'un expedient de contractació pública.
Es tracta, a més, d'informació que, en els seus elements essencials, hauria de ser objecte de publicitat activa, en aplicació de l'article 13 LTAIPBG i, en conseqüència, amb més raó ha de poder ser objecte del dret d'accés a la informació pública.
D'altra banda, no s'ha al·legat la concurrència de límits legals a l'accés, i atenent al contingut del contracte no és probable que en concorri cap. Tan és així que al notificar el seu informe l'Ajuntament admet expressament que no veu límit o objecció alguna per denegar l'accés sol·licitat.
L'article 43.5 LTAIPBG estableix que "l'Administració ha de comunicar a la Comissió [GAIP] les actuacions realitzades per executar els acords de mediació i per donar compliment a les resolucions dictades per la Comissió".
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el previst per l'apartat 30 del seu Manual de reclamació, podent adoptar les mesures que allí es preveuen en cas d'incompliment.
Sobre la base dels antecedents i fonaments jurídics exposats, el Ple de la GAIP, en sessió de 28 de març de 2017, resol per unanimitat: